Suchinthana/ta-wikipedia huggingface dataset:
தா. தா. இராமகிருஷ்ணன்

தாத்தமங்கலம் தாமோதரன் இராமகிருஷ்ணன் (T. D. Ramakrishnan-பிறப்பு: 1961) (தா. தா. இராமகிருஷ்ணன்) என்பவர் இந்தியாவைப் பூர்விகமாகக் கொண்ட மலையாள எழுத்தாளரும், மொழிபெயர்ப்பாளரும் ஆவார். ஆல்ஃபா, பிரான்சிஸ் இட்டிகோரா, சுகந்தி எந்ந ஆண்டாள் தேவநாயகி, பச்ச மஞ்ஞ சுவப்பு, சிராஜுன்னிசா ஆகிய நூல்கள் குறிப்பிடத்தக்கவை. இவர் கேரள மாநில சாகித்திய அகாதமியின் விருதினையும், வயலார் விருதினையும் பெற்றவர்.

இளம்பருவம்
இவர் திருச்சூரை அடுத்த எய்யால் என்ற ஊரில் 1961 ஆம் ஆண்டில் பிறந்தார். இவர் பெற்றோர் தாமோதரன் இளையாத்து, ஸ்ரீதேவி அந்தர்ஜனம் ஆகியோர்.  இவர் குன்னங்குளம் மேல்நிலைப்பள்ளியிலும் எருமப்பட்டி அரசு மேல்நிலைப்பள்ளியிலும் பள்ளிப்படிப்பை முடித்தார். பின்னர், ஆலுவாயில் உள்ள யூனியன் கிறிஸ்தவக் கல்லூரியில் பட்டப்படிப்பை முடித்தார். பின்னர், 1981ஆம் ஆண்டில் இந்திய ரயில்வேயில் சேர்ந்து, சேலத்தில் பயணச்சீட்டு பரிசோதகராக பணியாற்றினார். கோழிக்கோட்டிலும், பின்னர் சென்னையிலும், அதன் பின்னர் பாலக்காட்டிலும் பணியாற்றினார். 1995 ஆண்டு முதல், பாலக்காடு ரயில்வே கோட்டத்தின் உயரதிகாரி ஆனார். பின்னர், தென்னக இரயில்வேயின் உயரதிகாரியாகவும் பணியாற்றி ஓய்வு பெற்றார்.  ஆனந்தவல்லியை மணந்து, விஷ்ணு, சூர்யா ஆகிய இரு மக்களைப் பெற்றார்

இலக்கியப் பயணம்
இவர் ஆல்பா என்ற நாவலை முதலில் எழுதினார். இக்கதை ஆல்பா எனப்படும் கற்பனைத் தீவில் நடந்ததாக விவரிக்கப்படும். இலங்கையை ஒட்டியதாகக் கூறப்படும் இக்கற்பனைத் தீவில் மனித மூளையைப் பற்றிய ஆராய்ச்சியே கதையின் கரு. இவர் இயற்றிய பிரான்சிஸ் இட்டிக்கோரா என்ற கதை உலகப் புகழ் பெற்ற பல வரலாற்று மாந்தர்களை உள்ளடக்கியது.  கேரளத்தில் இருந்து உலகத்தை அறியப் புறப்படும் வணிகரை மையப்படுத்தியது இக்கதை. இவர் எழுதிய 'சுகந்தி எந்ந ஆண்டாள் தேவநாயகி' என்ற புதினம், இலங்கையின் விடுதலைப் புலிகளால் கொல்லப்பட்ட மனித உரிமை ஆர்வலரான ரஜினி திரனகமா என்பவரைப் பற்றியது. அதைப்போன்று சிராஜுன்னிசா என்னும் சிறுகதைத் தொகுதியையும் எழுதி இருக்கிறார். இறுதியில் வெளியான நாவல்கள் பச்ச மஞ்ஞ சுவப்பு, மாமா ஆப்பிரிக்கா மற்றும் அந்தர் பதிரர் மூகர் என்பன ஆகும்.

இவர் தமிழ் நூல்களை மலையாளத்தில் மொழிபெயர்த்தார். 2007ஆம் ஆண்டில் சிறந்த மொழிபெயர்ப்பாளருக்கான ஈ.கே. திவாகரன் போற்றி விருதைப் பெற்றார். பின்னர், நல்லி வழங்கிய திசை எட்டும்' இலக்கிய விருதினைப் பெற்றார்.

ஆக்கங்கல்
 ஆல்பா (புதினம்)
 பிரான்சிஸ் இட்டிக்கோரா (புதினம்)
 சுகந்தி எந்ந ஆண்டாள் தேவ நாயகி (புதினம்)
 ம்..ம்.. சோபாசக்தி தமிழில் எழுதிய 'ம்..ம்..' என்ற புதினத்தின் மொழிபெயர்ப்பு)
 தப்பு தாளங்கள் (சாரு நிவேதிதா தமிழில் எழுதிய தப்பு தாளங்கள் என்ற நூலின் மொழிபெயர்ப்பு)
 மாமா ஆப்பிரிக்கா (புதினம்)
 பச்ச மஞ்ஞ சுவப்பு
 அந்தர் பதிரர் மூகர்
 சிராஜுன்னிசா (சிறுகதைத் தொகுப்பு)

விருதுகள்
 2016: சிறந்த புதினத்துக்கான கேரள அரசின் விருது – சுகந்தி எந்ந ஆண்டாள் தேவநாயகி என்ற புதினத்துக்காக
 2016: மலையாற்றூர் விருது - சுகந்தி எந்ந ஆண்டாள் தேவநாயகி என்ற புதினத்துக்காக 
 2017: வயலார் விருது – சுகந்தி எந்ந ஆண்டாள் தேவநாயகி'' என்ற புதினத்துக்காக

சான்றுகள்

வாழும் நபர்கள்
1961 பிறப்புகள்
மலையாள எழுத்தாளர்கள்
மொழிபெயர்ப்பாளர்கள்
நிர்மோகி அகாரா

நிர்மோகி அகாரா (Nirmohi Akhara) (English: "Group without Attachment") இந்து சமயத்தின் வைணவப் பிரிவின் துறவியர் அமைப்பாகும். நிர்மோகி அகாரா அமைப்பை பொ.ஊ. 14-ஆம் நூற்றாண்டில் யோகி ராமானந்தர்  நிறுவினார்.இது அனைத்திந்திய சாதுக்கள் கூட்டமைப்பில் உள்ள 24 துறவியர் அமைப்புகளில் ஒன்றாகும்.

அயோத்தி பிரச்சினை

1949-இல் நிர்மோகி அகாரா துறவியர் அமைப்பினர் ராம ஜென்ம பூமியில் உள்ள
பாபர் மசூதியில் குழந்தை இராமர் திருவுருவச் சிலையை நிறுவி வழிபட்டனர்.

தொடுத்த வழக்குகள்

நிர்மோகி அகாராவினர்  ராம ஜென்ம பூமியில் இருந்த இந்துக் கோயில் பகுதி மீது 16-ஆம் நூற்றாண்டில் பாபர் மசூதி கட்டப்பட்டுள்ளதும், எனவே அவ்வளாகத்தில் இராமர் கோயிலில் கட்டி தொடர்ந்து இந்துக்கள் வழிபாடு நடத்த கோயில் கட்ட அனுமதிக்க வேண்டும் என்று 1885-இல் அயோத்தி நீதிமன்றத்தில் வழக்கு தொடர்ந்தது. இரு சமயங்களின் வழிபாட்டிடங்கள், அருகருகில் இருப்பினை பொது அமைதிக்கு குந்தகம் விளையும் எனக் கூறி நிர்மோகி அகாராவின் கோரிக்கையை அயோத்தி நீதிமன்றம் ஏற்கவில்லை.

அயோத்தி சிக்கலில் உள்ள பாபர் மசூதி வளாகத்தில் இராமர் சிலை நிறுவி வழிபாடு நடத்தக் கோரி 1989-இல் உத்தரப் பிரதேச அரசு மீது வழக்கு தொடர்ந்தது.

அலகாபாத் உயர் நீதிமன்றத்தின் மூன்று நீதிபதிகள் அடங்கிய அமர்வு, 30 செப்டம்பர் 2010 அன்று அயோத்தி பிரச்சினையில் தீர்ப்பு வழங்கியது. தீர்ப்பில் பிரச்சினைக்குரிய 2.77 ஏக்கர் நிலத்தை மூன்றாக பிரித்து மனுதாரர்களான ராம் லல்லா, நிர்மோகி அகாரா மற்றும் சுன்னி வக்ஃப் வாரியத்துக்கு சரிசமமாக பிரித்து தீர்ப்பளித்தது..   

இத்தீர்ப்பினை எதிர்த்து நிர்மோகி அகாரா அமைப்பினர், பிரச்சினைக்குரிய மொத்த இடத்தையும் தங்களுக்கே வழங்க வேண்டும் என இந்திய உச்ச நீதிமன்றத்தில் மேல் முறையீடு செய்தனர். 09 நவம்பர் 2019 அன்று உச்ச நீதிமன்றத்தின் ஐந்து நீதிபதிகள் கொண்ட அமர்வு, ஒருமனதாக, பிரச்சனைக்குரிய 2.77 ஏக்கர் நிலம் எந்த அமைப்புக்கும் சொந்தம் இல்லை என்றும், இந்திய அரசுக்கு மட்டுமே உரியது என்றும்,  இந்திய அரசு ஒரு இந்து சமய அமைப்பிடம் இந்நிலத்தை வழங்கி இராமர் கோயிலைக் கட்டிக் கொள்ளலாம் என்றும், இசுலாமியர்களுக்கு மசூதி கட்டிக் கொள்ள அரசு அயோத்தியில் 5 ஏக்கர் நிலம் ஒதுக்கித் தரவேண்டும் எனத் தீர்ப்பு வழங்கியது.

இதனையும் காண்க
 ராம ஜென்ம பூமி
 அயோத்தி பிரச்சினை
 2019 அயோத்தி சிக்கலுக்கு உச்ச நீதிமன்றத்தின் தீர்ப்பு

மேற்கோள்கள்

இந்து சமய அமைப்புகள்
பிரான்சுவா மன்சா

பிரான்சுவா மன்சா (François Mansart, 23 சனவரி 1598 - 23 செப்டெம்பர் 1666) என்பவர் ஒரு பிரெஞ்சுக் கட்டிடக்கலைஞர். இவரே பிரான்சின் பரோக் கட்டிடக்கலையில் செந்நெறியியத்தை அறிமுகம் செய்தவராகக் கருதப்படுகின்றார். உயர் தரமான மெருகு, நயம், நேர்த்தி என்பவை பொருந்திய ஆக்கங்களை உருவாக்கிய இவரே 17 ஆம் நூற்றாண்டின் மிகச் சிறந்த பிரெஞ்சுக் கட்டிடக்கலைஞர் எனப் பிரித்தானிக்கா கலைக்களஞ்சியம் கூறுகின்றது.

இவரைப் பொதுவாக மன்சா எனவே அழைத்தனர். கட்டிடங்களில் இரண்டு வெவ்வேறு சரிவுகளைக் கொண்ட, நாற்புறம் சரிந்த கூரைகளை இவர் பயன்படுத்தினார். கூடிய சரிவு கொண்ட கூரைப் பகுதியில் சாளரங்களை அமைத்து, உயரமான கூரைப் பகுதிக்குக் கீழ், மக்கள் பயன்படுத்துவதற்கு உகந்த இடவசதிகளை உருவாக்கினார். இவ்வாறான கூரைகள் பின்னர் இவரது பெயரில், மன்சார்ட் கூரை (mansard roof) எனப் பெயர்பெற்றது.

வாழ்க்கை 
இவரது தந்தையார் பாரிசில் தலைமைத் தச்சராகப் பணிபுரிந்தார். இவர் ஒரு கட்டிடக்கலைஞராகப் பயிற்சி பெற்றவர் அல்ல. இவர் ஒரு கற்கொத்தனாராகவும், சிற்பியாகவும் பயிற்சிபெற இவரது உறவினர்கள் உதவினர். நான்காம் என்றியின் ஆட்சிக் காலத்தில் மிகப் புகழ் பெற்ற கட்டிடக்கலைஞராக விளங்கிய சலோமோன் டி புரோசு என்பவரின் கலைக்கூடத்திலேயே இவர் கட்டிடக்கலை தொடர்பான திறன்களைப் பெற்றுக்கொண்டதாகக் கருதப்படுகின்றது.

1620களில் இருந்து, ஒரு கட்டிடக்கலைஞராக இவரது திறமைக்காகவும், பாணிக்காகவும் இவர் பெரும் புகழ்பெற்று விளங்கினார். ஆனாலும், இவர் ஒரு பிடிவாதக்காரராகவும், கடும் செம்மைவாதியாகவும் மக்கள் இவரைப் பார்த்தனர். தான் விரும்பியபடி அமையாவிட்டால் கட்டிய கட்டிடங்களை இடித்துத் திரும்பவும் கட்டுபவர் எனக் கூறுகின்றனர். மன்சாவைப் பணிக்கமர்த்திக் கட்டிடங்களை அமைப்பது பெரும் செலவு பிடிக்கக்கூடியது என்பதால். பெரும் பணக்காரர்கள் மட்டுமே இவரைக் கொண்டு கட்டிடங்களை அமைப்பிக்கக் கூடியதாக இருந்தது.

மேற்கோள்கள்

மேலும் வாசிக்க

 Braham, Allan; Smith, Peter (1973). François Mansart. London: A. Zwemmer. .
 
பிரெஞ்சுக் கட்டிடக் கலைஞர்கள்
ஒரு குப்பை கதை

ஓரு குப்பை கதை (ஆங்கிலம்: A Garbage Story ) என்பது 2018 ஆம் ஆண்டு இந்திய தமிழ் நாடகத் திரைப்படமாகும், இது அரவிந்தன்,ராமதாஸ்,அஸ்லம் ஆகியோரால் தயாரிக்கப்பட்டது. இதை அறிமுக இயக்குநர் காளி ரங்கசாமி எழுதி இயக்கியுள்ளார். இப்படத்தில் நடன  இயக்குநர் தினேஷ் திரைபடத்தின் கதாநாயகனாக அறிமுகமானார், மணீஷா யாதவ் மற்றும் யோகி பாபு ஆகியோருடன் முக்கிய வேடங்களில் நடித்துள்ளார்கள். படத்திற்கு ஜோஷ்வா ஸ்ரீதர் இசையமைத்துள்ளார்.  இந்த படம் 25 மே 2018 இல் வெளியிடப்பட்டது. விமர்சகர்கள் நேர்மறையான கருத்துகளை வழங்கினார்கள்

"இயக்குநர் காளி ரங்கசாமி தனது கைகளில் ஒரு நல்ல திரைக்கதைக்குக்கு சொந்தக்காரர் என டைம்ஸ் ஆப் இந்தியா எழுதியது,  மேலும் ஒரு உண்மையான வாழ்க்கைக் கதையை விவரிப்பதில் கிட்டத்தட்ட வெற்றி பெற்றுள்ளார்."  "ஓரு குப்பை கதை   திரைக்கதை என்பது இது சிறப்பாகச் செய்யக்கூடிய பொருளைக் கொண்டுள்ளது என பிஹைண்ட்வுட்ஸ் என எழுதியுள்ளது படத்தின் மரணமுடிவு சராசரி முடிவை விட அதிகமாக உள்ளது."  குப்பை கதை ஒரு படத்தை விட சிறந்த புத்தகத்தை உருவாக்கியிருப்பார்.இந்து எழுதியது "இயக்குநர் காளி ரங்கசாமியின் ஓரு  கதைக்களம் திரைபடத்தை பார்க்கும் ஆர்வத்தை தூண்ட போதுமானது என. "  நியூஸ் மினிட் எழுதியது, "படத்தின் தலைப்பு ஓரு குப்பை கதை அதன் குறைபாடுள்ள கதாபாத்திரங்களைக் குறிக்கலாம், ஆனால் தாக்கத்தை ஏற்படுத்துவதில் குறைவு."  சிஃபி எழுதியுள்ளார் "ஒட்டுமொத்தமாக, ஓரு குப்பை கதை என்பது திருமணத்திற்கு புறம்பான விவகாரம் மற்றும் அதன் ஆபத்துக்களைக் கையாளும் ஒரு தலைப்பு சார்ந்த பொருள். முதல் பாதி குற்றமில்லை, இரண்டாவது பாதி, இது ஒருபோதும் முடிவடையாத தொடர் போல மாறுகிறது. "ஒரு மனைவியைப் பற்றிய ஒரு முரண்பாடான கதை அதன் இரக்கத்தால் மீட்கப்படுகிறது"."  பரத்வாஜ் ரங்கன் எழுதியுள்ளார்,

மேற்கோள்கள் 

இந்திய நாடகத் திரைப்படங்கள்
இந்தியத் தமிழ்த் திரைப்படங்கள்
2018 தமிழ்த் திரைப்படங்கள்
குமிஸ்

குமிஸ் (kumis, () என்பது பாரம்பரியமாக குதிரை பாலில் இருந்து தயாரிக்கப்படும் நொதிக்க வைக்கப்பட்ட பால்பொருளாகும். ஹுனோ-பல்கேர், துருக்கிய மற்றும் மங்கோலிய இனங்களிலிருந்து தோன்றிய (கசக்குகள், பஷ்கிர்கள், கல்மிக்குகள், கிர்கிசுகள், மங்கோலியர்கள், மற்றும் யகுட்கள்) நடு ஆசிய ஸ்டெப்பி புல்வெளிகளை பூர்வீகமாகக் கொண்ட மக்களுக்கு இந்த பானமானது இன்றும் முக்கியத்துவம் வாய்ந்ததாக உள்ளது.

குமிஸ் என்பது கெஃபிர் எனப்படும் பால் பொருளை ஒத்ததாகும். ஆனால் குமிஸ் திரவ பொருட்களை கொண்டு உருவாக்கப்படுகிறது. அதேநேரத்தில் கெஃபிர் திடப் பொருட்களையும் சேர்த்து உருவாக்கப்படுகிறது. குதிரையின் பாலானது மாடு மற்றும் ஆட்டின் பாலை விட அதிக அளவு சர்க்கரையை கொண்டுள்ளது. இதன் காரணமாக நொதிக்க வைக்கப்படும்போது குமிஸ் ஒப்பீட்டளவில் கெஃபிரைவிட அதிக அளவுக்கு மதுவைக் கொண்டுள்ளது.

உசாத்துணை

பால்
குதிரைகள்
உருசிய உணவுகள்
பமுல்வே

பமுல்வே (Pemulwuy, 1750 – 2 சூன் 1802)  ஈயோரா வம்சாவளியைச் சேர்ந்த ஆத்திரேலியத் தொல்குடி அரசியல் தலைவர் ஆவார். இவர் 1750 ஆம் ஆண்டளவில் நியூ சவுத் வேல்ஸில் உள்ள பொட்டனி விரிகுடா பகுதியில் பிறந்தார். 1788 ஆம் ஆண்டில் ஆஸ்திரேலியாவில் தொடங்கிய ஐரோப்பிய குடியேற்றத்திற்கு எதிர்ப்புத் தெரிவித்தவர்களில் இவர் குறிப்பிடத்தக்க ஒருவர். அவர் ஈயோரா மக்களின் பிட்ஜிகல் இனக்குழுவைச் சேர்ந்தவர் என்று நம்பப்படுகிறது. . பிட்ஜிகல் மக்கள் சிட்னியில் உள்ள தூங்காபி மற்றும் பரமட்டா பிரதேசங்களின் பூர்வகுடிகளாவார். .

பொட்டனி விரிகுடா அருகே வசித்து வந்த பமுல்வே, தான் வேட்டையாடும் இறைச்சியை போதிய உணவு இல்லாமல் இருந்த குடியேற்ற வாசிகளுடன் பண்டமாற்று முறையில் பகிர்ந்திருக்கிறார். ஆயினும் 1790 ஆம் ஆண்டில் அவர் ஆங்கிலேயருக்கு எதிராக ஒரு கொரில்லாப் போர் தொடங்கினார். பன்னிரண்டு ஆண்டுகள் வரை நீடித்த இந்த போர் அவர் ஆங்கிலேயரால் படுகொலை செய்யப்படும் வரை தொடர்ந்தது.

பழங்குடி மக்களின் எதிர்ப்புப் போர்களில் முக்கியமான ஹோக்ஸ்பெரி மற்றும் நேப்பியன் போர்களில் பமுல்வே ஒரு முக்கிய பங்கு வகித்திருந்தார். 1797ல் பமுல்வேயின் தலைமையில் இடப்பெற்ற பரமட்டா போர் அந்த காலகட்டத்தின் ஒரு முக்கியமான போராக கருத்ப்படுகிறது. இந்த தாக்குதலில் குறைந்தது 100 பிட்ஜிகல் வீரர்கள் பக்குபற்றியிருக்காலம் என்று மதிப்பிடப்படுகிறது.

மேற்கோள்கள்

வெளி இணைப்புகள்
Pemulwuy (1750–1802), Australian Dictionary of Biography

விடுதலை இயக்கங்கள்
விடுதலைப் போர்கள்
1750 பிறப்புகள்
1802 இறப்புகள்
ஆஸ்திரேலியப் பழங்குடிகள்
ஆனந்த் டெல்டும்டே

ஆனந்த் டெல்டும்டே (Anand Teltumbde)  ஓர் இந்திய எழுத்தாளரும், அறிஞரும் சமூக உரிமைப் போராளியுமாவார். இவர் கோவா மேலாண்மை நிறுவனத்தில், மேலாண்மை பேராசிரியராக உள்ளார். இந்தியாவில் சாதி அமைப்பு பற்றி  விரிவாக எழுதியுள்ளார். மேலும், இவர் தலித்துகளின் உரிமைகளுக்காக பொதுவெளியில் வாதிடுபவர். இவர் மஹாராஸ்டிராவில் ரஜூர் என்ற சிறு நகரில் பிறந்தவர். இவரது மனைவி ரமா, டாக்டர் அம்பேத்காரின் பேத்தி ஆவார்.

கோரேகான் பீமா வன்முறை வழக்கில் தேடப்படும் குற்றவாளியான இவரது தம்பி மிலிந்த் டெல்டும்டே மாவோயிஸ்ட் அமைப்பின் தலைவரும், நக்சலைட் தலைவரும் ஆவார். 13 நவம்பர் 2021 அன்று மிலிந்த் டெல்டும்டே உள்ளிட்ட 26 நக்சலைட்டுகள், மகாராட்டிரா மாநில காவல்துறையினரால் கட்சிரோலி மாவட்ட வனப்பகுதியில் சுட்டுக்கொல்லப்பட்டனர்.

கல்வி மற்றும் பணி
தெல்தும்டே தனது பொறியியல் பட்டப்படிப்பை விசுவேசவரய்யா தேசிய தொழில்நுட்ப நிறுவனத்தில் முடித்தார். தனது முதுகலை வணிக மேலாண்மை பட்டப்படிப்பை அகமதாபாத் இந்திய மேலாண்மைக் கழகத்தில் முடித்தார். கருநாடக மாநில திறந்த நிலைப் பல்கலைக்கழகம் இவருக்கு கெளரவ முனைவர் பட்டத்தை வழங்கியது. இவர் சைபர்னேடிக் படிமமாக்கலில் முனைவர் பட்டத்தையும் பெற்றுள்ளார்.

டெல்டும்டே ஒரு கல்வியாளராகப் பணியைத் தொடங்குவதற்கு முன்னதாக  பாரத பெட்ரோலியம் நிறுவனத்தில் செயல் அலுவலராகவும், பெட்ரோநெட் இந்திய நிறுவனத்தில் நிர்வாக மேலாளராகவும் இருந்தார். முதலில் கரக்பூர் இந்திய தொழில்நுட்பக் கழகத்தில் பேராசிரியராகவும், பிறகு கோவா மேலாண்மைக் கல்வி நிறுவனத்தில் முதுநிலை பேராசிரியராகவும் பணிபுரிந்தார். எக்னாமிக் அண்டு பொலிடிகல் வீக்லி என்ற பத்திரிக்கையில் "மார்ஜின் ஸ்பீக்" என்ற தலைப்பிலான பத்தியை எழுதி வந்தார். அவுட்லுக் இதழிலும் இவர் தனது பங்களிப்பை வழங்கி வந்தார். மேலும், தெகெல்கா என்ற பத்திரிக்கைக்காகவும், மற்றும் செமினார் என்ற வலைத்தளத்திலும் எழுதி வந்தார்.

புத்தகங்கள்
 'சாதியின் குடியரசு' 
 உலகமயமாதலும் தலித்களும்
 தலித்துகள் - நேற்று இன்று நாளை
 மஹத் - முதல் தலித் புரட்சியின் உருவாக்கம்
 கைர்லாஞ்சி
 அம்பேத்கரியர்கள்: நெருக்கடியும் சவால்களும்
 அம்பேத்கருக்குப் பிந்தைய தலித் இயக்கங்கள்
 முஸ்லீம்கள் குறித்து அம்பேத்கர் கட்டுக்கதைகளும் உண்மை விவரங்களும்
 ஏகாதிபத்திய எதிர்ப்பும் சாதி ஒழிப்பும்

மேற்கோள்கள் 

மராத்தி எழுத்தாளர்கள்
இந்திய அரசியல் எழுத்தாளர்கள்
1951 பிறப்புகள்
வாழும் நபர்கள்
மரூப்ரா, நியூ சவுத் வேல்ஸ்

மரூப்ரா (Maroubra) ஆஸ்திரேலியாவின் நியூ சவுத் வேல்ஸ் மாநிலத்தில் சிட்னியின் கிழக்கே உள்ள கடற்கரை சார் புறநகர்ப் பகுதியாகும். இது சிட்னி மத்திய வணிக மாவட்டத்தின் தென்கிழக்கில் 10 கிலோமீட்டர் தொலைவில் ராண்ட்விக் நகர் உள்ளூர் அரசாங்க பகுதியில் அமைந்துள்ளது.  மரூப்ரா ராண்ட்விக் நகர சபை நிர்வாகத்திற்குட்பட்ட பகுதியில் உள்ள மக்கள் தொகையிலும் நிலப்பரப்பிலும் மிகப்பெரிய புறநகர் ஆகும்.

வரலாறு 

மரூப்ரா என்பது உள்ளூர் தொல்குடியின மொழியில் இடியின் இடம் என பொருள்படும். இந்த பகுதியில் முதல் முதலாக 1861 ஆம் ஆண்டில் ஹம்ப்ரி மெக்கீன் என்பவரால் ஒரு வீடு கட்டப்பட்டது.  அதன் தொடர்சியாக 1870 களில் விரிகுடாவின் வடக்கு முனையில் அமைந்திருந்த கம்பளி தொழிற்சாலைகளில் வேலைக்காக ஏராளமான குடியேளிகள் இந்த பகுதிக்கு வந்தனர். 
1910 களில் மரூப்ரா பிரதேசம் ஒரு முக்கிய குடியிருப்பு பகுதியாக மாறத்தொடங்கியது. குடியிருப்பு மேம்பாட்டாளரான ஹெர்பர்ட் டட்லி அங்கிருந்த நிலத்தை குடியிருப்புத் தொகுதிகளாகப் பிரித்ததைத் தொடர்ந்து அந்த பகுதியின் குடியேற்ற பரம்பல் அதிகரித்தது.  
[ மேற்கோள் தேவை ]

2005 ஆம் ஆண்டில் இடப்பெற்ற மத்திய கிழக்கு மற்றும் ஆங்கிலோ இளைஞர்களுக்கு இடையிலான குரொனுலா கலவர்த்தில் மரூப்ரா புறநகர் பகுதியும் உள்ளடங்கியிருந்தது. 2006 ஆம் ஆண்டில் மரூப்ரா கடற்கரை தேசிய ரீதியில் அலைச்சறுக்கிற்காக ஒதுக்கீடு செய்யப்பட்ட இரண்டாவது ஆஸ்திரேலிய கடற்கரையாக பிரகடனப்படுத்தப்பட்டது.

போக்குவரத்து 
சிட்னி நகரின் மத்திய பகுதியில் இருந்து அன்சாக் பரேட் வழியாக கென்சிங்டன், கிங்ஸ்ஃபோர்ட் மற்றும் மூர் பார்க் வழியாக வடமேற்கில் 10 கிலோமீட்டர் தொலைவில் மரூப்ரா அமைந்துள்ளது. மரூப்ரா சந்திப்பிலிருந்து சிட்னி நகரத்திற்கு 394, 399, 396 மற்றும் 397 வழித்தடங்கள் உள்ளடங்கலாக வழமையான பேருந்து சேவைகள் இயக்கப்படுகின்றன.

மேற்கோள்கள்

சிட்னியின் புறநகர்கள்
Coordinates on Wikidata
பாத்சாகி மசூதி

பாத்சாகி மசூதி ( பஞ்சாபி மற்றும்  ) அல்லது "இம்பீரியல் மசூதி" என்பது பாகிஸ்தான் மாகாணமான பஞ்சாபின் தலைநகரான லாகூரில் உள்ள முகலாயர்களின் காலத்திய மசூதி ஆகும்  . இந்த மசூதி லாகூர் கோட்டைக்கு மேற்கே வால்ட் சிட்டி ஆஃப் லாகூரின் புறநகரில் அமைந்துள்ளது, இது லாகூரின் மிகச் சிறந்த அடையாளங்களில் ஒன்றாக கருதப்படுகிறது.

பாத்சாகி மசூதி, பேரரசர்  அவுரங்கசீப்  அவர்களால் 1671 ஆம் ஆண்டில் தொடங்கப்பட்டு,  1673 வரை இரண்டு ஆண்டுகள் நீடித்த கட்டமைப்பால், கட்டப்பட்டது. இந்த மசூதி முகலாய கட்டிடக்கலைக்கு ஒரு முக்கிய எடுத்துக்காட்டாக உள்ளது. இதன் வெளிப்புறம்  சிவப்பு பளிங்கு மணற்கற்களால்  செதுக்கப்பட்ட பொறிப்புடன் அலங்கரிக்கப்பட்டுள்ளது. இது முகலாய காலத்தின் மிகப்பெரிய மசூதியாக உள்ளது, இது பாகிஸ்தானில் இரண்டாவது பெரிய மசூதியாகும். முகலாய சாம்ராஜ்யத்தின் வீழ்ச்சிக்குப் பிறகு, இந்த மசூதி சீக்கிய சாம்ராஜ்யம் மற்றும் பிரித்தானிய சாம்ராஜ்யத்தால் ஒரு கேரிசனாக பயன்படுத்தப்பட்டது. தற்போது இது பாகிஸ்தானின் மிகச் சிறப்பு வாய்ந்த காண வேண்டிய  இடங்களில்  ஒன்றாக உள்ளது.

இருப்பிடம் 
 
இந்த மசூதி பாகிஸ்தானின் லாகூர் வால்ட் நகரத்தை ஒட்டியுள்ளது. மசூதிக்கான நுழைவாயில் செவ்வக வடிவிலான ஹசூரி பாக்கின் மேற்கு திசையில் அமைந்துள்ளது. மேலும் ஹசூரி பாக்கின் கிழக்குப் பகுதியில் அமைந்துள்ள லாகூர் கோட்டையின் புகழ்பெற்ற ஆலம்கிரி வாயிலை எதிர்கொள்கிறது. லாகூரின் முதன்மையான  பதின்மூன்று வாயில்களில் ஒன்றான ரோஷ்னாய் வாயிலுக்கு அடுத்தபடியாக இந்த மசூதி அமைந்துள்ளது. ரோஷ்னாய் வாயில், ஹசூரி பாக்கின் தெற்குப் பகுதியில் அமைந்துள்ளது.

மசூதியின் நுழைவாயிலுக்கு அருகில் பாக்கிஸ்தான் இயக்கத்தின் நிறுவனரும்,  பாக்கிஸ்தானில் பரவலாக மதிக்கப்படும் ஒரு கவிஞருமான முகம்மது இக்பாலின் கல்லறை அமைந்துள்ளது.  பாகிஸ்தான் இயக்கம்,  பிரித்தானிய இந்தியாவின் முஸ்லிம்களுக்கான தாயகமாக பாகிஸ்தானை உருவாக்க வழிவகுத்தது. மசூதியின் நுழைவாயிலுக்கு அருகில் அமைந்துள்ள சர் சிக்கந்தர் ஹயாத்கானின் கல்லறை உள்ளது. இவர்,  மசூதியைப் பாதுகாப்பதிலும், மீட்டெடுப்பதிலும் முக்கிய பங்கு வகித்த பெருமைக்குரியவர் ஆவார்.

பின்னணி    
ஆறாவது முகலாய பேரரசர் ஔரங்கசீப் தனது புதிய அரசின் மசூதிக்கான தளமாக லாகூரைத் தேர்ந்தெடுத்தார். முந்தைய பேரரசர்களைப் போலல்லாமல்,   ஔரங்கசீப் கலை மற்றும் கட்டிடக்கலைக்கு ஒரு பெரிய புரவலராக இருக்கவில்லை. அதற்கு பதிலாக அவரது ஆட்சியின் போது, முகலாய சாம்ராஜ்யத்திற்கு 3 மில்லியன் சதுர கிலோமீட்டருக்கு மேல் சேர்த்த பல்வேறு இராணுவ வெற்றிகளில் கவனம் செலுத்தினார்.

மராட்டிய மன்னர் சத்ரபதி சிவாஜிக்கு எதிரான இராணுவ பிரச்சாரங்களை நினைவுகூரும் வகையில் இந்த மசூதி கட்டப்பட்டது. இருப்பினும் மசூதி கட்டுமானம் முகலாய கருவூலத்தை தீர்த்து, முகலாய அரசை பலவீனப்படுத்தியது. மசூதியின் முக்கியத்துவத்தின் அடையாளமாக, இது லாகூர் கோட்டையின் ஆலம்கிரி வாயிலிலிருந்து நேரடியாகக் கட்டப்பட்டது. இது மசூதியைக் கட்டும் போது ஔரங்கசீப்பால் ஒரே நேரத்தில் கட்டப்பட்டது.     
[ மேற்கோள் தேவை ]

வரலாறு 
1671 ஆம் ஆண்டில் முகலாய பேரரசர்  ஔரங்கசீப்பால் இந்த மசூதி நியமிக்கப்பட்டது. பேரரசரின் வளர்ப்பு சகோதரர் மற்றும் லாகூர் ஆளுநர் முசாபர் ஹுசைன்  கட்டுமானத்தை மேற்பார்வையிட்டார். இவர் ஃபிதாய் கான் கோகா என்றும் அழைக்கப்படுகிறார். மராத்திய மன்னர் சத்ரபதி சிவாஜிக்கு எதிரான தனது இராணுவப் பிரச்சாரங்களை நினைவுகூரும் பொருட்டு அவுரங்கசீப் மசூதி கட்டப்பட்டது. இரண்டு வருட கட்டுமானத்திற்குப் பிறகு, மசூதி 1673 இல் திறக்கப்பட்டது.

குறிப்புகள்

வெளி இணைப்புகள்

முகலாயக் கட்டிடக்கலை
பள்ளிவாசல்கள்
டபிள்யூ. எச். ஆதன்

விஸ்டன்  ஹக் ஆடன் (W. H. Auden 21 பிப்ரவரி 1907   - 29 செப்டம்பர் 1973) ஒரு ஆங்கில-அமெரிக்க கவிஞர். ஆடனின் கவிதைகள் அதன் பாங்கு மற்றும் தொழில்நுட்ப சாதனைகள் போன்றவற்றிற்காக பரவலாக அறியப்படுகின்றன. அரசியல், ஒழுக்கநெறிகள், அன்பு மற்றும் மதம் ஆகியவற்றுடன் அதன் ஈடுபாடு மற்றும் தொனி, வடிவம் மற்றும் உள்ளடக்கம் ஆகிய அம்சங்களுக்காகவும் இவரது கவிதைகள் அறியப்படுகிறது. " இறுதி ஊர்வலம் " பியூனரல் புளூஸ் போன்ற காதல் கவிதைகளுக்காக இவர் பரவலாக அறியப்படுகிறார்.

இவர்  யார்க்கில் பிறந்தார், பர்மிங்காம் அருகில் ஒரு நடுத்தர குடும்பத்தில் வளர்ந்தார். இவர்  ஆங்கில சுயாதீன (அல்லது பொது ) பள்ள்யில் பயின்றார் மற்றும் ஆக்ஸ்போர்டில் உள்ள கிறிஸ்ட் சர்ச்சில் ஆங்கிலம் பயின்றார் . 1928-29ல் பேர்லினில் சில மாதங்களுக்குப் பிறகு, இவர்  பிரித்தானிய பொதுப் பள்ளியில் ஐந்து ஆண்டுகள் (1930 முதல் 1935 ஆம் ஆண்டு வரை கல்வி பயின்றார். பின்னர் ஐஸ்லாந்து மற்றும் சீனாவுக்குச் சென்று தனது பயணங்களைப் பற்றிய புத்தகங்களை எழுதினார்.

1939 இல் இவர்  அமெரிக்காவுக்குச் சென்று 1946 இல் ஒரு அமெரிக்க குடியுரிமை பெற்றார். இவர்  1941 முதல் 1945 வரை அமெரிக்க பல்கலைக்கழகங்களில் கற்பித்தல்பணியினை மேற்கொண்டார், அதைத் தொடர்ந்து 1950 களில் பகுதி நேர பேராசிரியராகப் பணியாற்றினார்.

வாழ்க்கை 

இவரின் தந்தை மருத்துவரான ஜார்ஜ் அகஸ்டஸ் ஆடென் (1872-1957) மற்றும் தாய் கான்ஸ்டன்ஸ் ரோசாலி ஆடென் ஆகியோருக்கு இங்கிலாந்தின் யார்க்கில் ஆடென் பிறந்தார், இவர்  ஒரு மிஷனரி செவிலியராக பயிற்சி பெற்றார் .ஆனால் இவர் அந்த பணியாற்றவில்லை. இவரின் பெற்றோர்களின் மூன்று மகன்களில் மூன்றாவது மகன் ஆவார்; மூத்தவர், ஜார்ஜ் பெர்னார்ட் ஆடென் (1900-1978) ஒரு வேளான்மைப் பணி செய்து வந்தார். இரண்டாவது மகனான ஜான் பிக்னெல் ஆடென் (1903-1991) ஒரு புவியியலாளர் பணியினைச் செய்து வந்தார் .

சர்ச் ஆஃப் இங்கிலாந்து மதகுருமார்களாக  ஆடெனின் தாத்தாக்கள், இருந்தனர். ஒரு ஆங்கிலோ-கத்தோலிக்க குடும்பத்தில் இவர் வளர்ந்தார், இவர்களின் குடும்பம் உயர்தர ஆங்கிலிகனிசத்தைப் பின்பற்றியது. இவர் ஐஸ்லாந்திய புராணங்களின் மீது அதீத ஆர்வம் கொண்டவராக இருந்தார் என்பது இவரின் படைப்புகளின் மூலம் அறியப்படுகிறது.

1908 ஆம் ஆண்டில் அவரது குடும்பம் பர்மிங்காமுக்கு அருகிலுள்ள சோலிஹல் எனும் பகுதியில்  உள்ள ஹோமர் சாலைக்கு குடிபெயர்ந்தது, அங்கு இவரது தந்தை பள்ளி மருத்துவ அதிகாரியாகவும், பொது சுகாதார விரிவுரையாளராகவும் (பின்னர் பேராசிரியராக) நியமிக்கப்பட்டார். இவரின்  மனோவியல்  தொடார்பான ஆர்வங்கள் அவரது தந்தையின் நூலகத்தில் இருந்து தொடங்கியது. எட்டு வயதிலிருந்தே இவர்  உறைவிடப் பள்ளிகளில் பயின்றார், விடுமுறை தினங்களில் இவர் வீடு திரும்புவார். தனது 15 ஆம் வயதில் தான் பொறியியலாளர் ஆக வேண்டும் என எண்ணியதாகவும் பின் எழுத்தின் மீது இருந்த ஆர்வத்தினால் தான் இந்தத் துறையினைத் தேர்வு செய்ததாகவும் கூறினார்.

ஆதன் சர்ரேயின் ஹிண்ட்ஹெட் செயின்ட் எட்மண்ட் பள்ளியில் பயின்றார், அங்கு கிறிஸ்டோபர் இஷர்வுட்டை சந்தித்தார்  ஷேக்ஸ்பியரின் நாடகங்களில் பள்ள்யில் நடைபெற்ற நிகழ்ச்சிகளில் இவர் 1922 ஆம் ஆண்டில் தி டேமிங் ஆஃப் தி ஷ்ரூவில் கேத்ரீனாவாகவும், மற்றும் 1925 ஆம் ஆண்டில் தி டெம்பஸ்டில் கலிபனாகவும் நடித்தார். இவரின் முதல் கவிதைகள் 1923 இல் பள்ளி இதழில் வெளிவந்தன.

சான்றுகள் 

1973 இறப்புகள்
1907 பிறப்புகள்
இரசுத்து

இராசுத்து(Rasht ( ; ; இதனைக் குறிக்கும், பிற ரோமானியா சொற்கள்: Resht ;Rast, பிரெஞ்சு மொழிச் சொல்லான, Recht என்ற சொல்லினைப் போலவும், பழைய இடாய்ச்சு மொழியில் எழுதப்பட்டுள்ள கையெழுத்துப் பிரதிகளில் உள்ள சொல்லைப் போலவும் எழுத்துகளில் எழுதப் படுகின்றன. இந்த இராசுத்து நகரம் தான், ஈரான் நாட்டிலுள்ள முப்பத்தொன்று மாகாணங்களில் ஒன்றான, கீலான் மாகாணத்தின், தலைநகரம் ஆக உள்ளது.  "மழையின்நகரம்" (, Ŝahre Bārān) எனவும், இந்நகரம் அழைக்கப் படுகிறது. 2011 ஆம் ஆண்டு, அக்டோபர் மாதம், 24ந்தேதி அறிவிக்கப்பட்ட மக்கள்தொகைக் கணக்கெடுப்பின் படி, இதன் மக்கள்தொகையானது, 639,951 நபர்களைக் கொண்டிருந்தது. இந்த நகரத்தில் மக்கள், மற்ற எந்த ஒரு ஈரான் நகரத்தினை விடவும் நெருக்கமாகவும், அடர்வாகவும் வசிக்கின்றனர். இரவு, பக்கல் எந்நேரத்திலும் இந்நகரத்தில் வாழும் மக்கள் இயங்கி வருவதைக் காணலாம். எனவே, இதனைத் தூங்கா நகரம் என்றும் அழைப்பர்.

ஈரானின் காஸ்பியன் கடல் கடற்கரையில்,இராசித்து என்ற இந்த மிகப்பெரிய நகரம் அமைந்நுள்ளது. இதன் பந்தர்-இ அன்சாலி துறைமுகத்தைப் பயன்படுத்தி, காகேசியா, இரஷ்யா மற்றும் ஈரானுக்கு இடையிலான, முக்கிய வர்த்தகமும், வாணிபமும் நடைபெறும் நடுப்பகுதியாக, இந்நகரம் திகழ்கிறது. இராசித்து, ஈரானின் முக்கிய சுற்றுலா செயற்களமாகவும் செயற்படுகிறது. இந்நகருக்கு, அருகிலுள்ள மலைகளில் உள்ளலின் உல்லாச விடுதி என்பதும்,  காஸ்பியனின் கடற்கரைகளும் சுற்றுலாப் பயணிகளின் முக்கிய இடங்களாக இருக்கின்றன.

வரலாறு 
வரலாற்று அடிப்படையில், இராசித்து ஈரானை நாட்டியும், இரசியா நாட்டையும், ஐரோப்பாவுடன் இணைக்கும் நகரமாக அமைந்துள்ளது. இந்த இரு நாடுகளின், முக்கிய போக்குவரத்துச் சாலைகளையும், வணிக நடுவமாகவும் இருக்கிறது. இதன் காரணமாக, இந்நகரமானது "ஐரோப்பாவின் நுழைவாயில்" என்று அழைக்கப்பட்டது. இந்த நகரம், 13 ஆம் நூற்றாண்டுக்களைக் குறித்த வரலாற்றைச் சொல்லும் நகரமாக உள்ளது. ஆனால், இதன் நவீன வரலாறு சஃபாவிட் காலத்திலிருந்து தான் தொடங்குகிறது. அக்காலக்கட்டத்தில், இந்த நகரமானது, ஏராளமான ஜவுளிப் பட்டறைகளைக் கொண்ட, மிகப்பெரிய பட்டு வர்த்தக நடுவமாக இருந்தது.

இந்தகரைப் பற்றிய முதற்குறிப்பு, கி. பி 682 ஆம் ஆண்டு வரலாற்று ஆவணங்களில் காணப்படுகிறது. அதன் பிறகு, பல நூற்றாண்டுகள் இந்நகரம் அமைதியான வளர்ச்சிப் பாதையில் கொழித்து வளர்ந்தது. 1669 ஆம் ஆண்டு கோசாக் போர்வீரரான, ஸ்டென்கா ராசின் என்பவன் இந்நகரத்தின் வளத்தைச் சூறையாடினான். 1714 ஆம் ஆண்டு நிகழ்ந்த பூகம்பத்தால், இந்த நகரம் பெருமளவு அழிந்தது. 1722–1732 ஆம் ஆண்டுகளுக்கு இடையில் நடந்த உருசீய-பாரசீகப் போர் காரணமாக, இரசிய வல்லாதிக்கத்தினர், இந்த நகரத்தினைக் கைப்பற்றி ஆக்கிரமிப்பு செய்தார்கள். 1901 ஆம் ஆண்டு இந்நகரின் மக்கள், தொற்றுநோய் தாக்கியதால், பெரும் பேரழிவிற்கு, இந்நகரம் உட்பட்டது. 1917–1920 ஆம் ஆண்டு துறைமுக நகரமான பந்தர்-இ அன்சாலியும், இராசித்து நகரமும், உருசிய, ஆங்கிலேய ஆயுதப்படைகளுகுக இடையை போர் நிகழ்ந்தது. அதில் ஆங்கிலேயர்கள் பின்னடைவு அடைந்து,  இரசியர்கள் மீண்டும்,  இப்பகுதியை ஆண்டனர். அதன்பிறகு, 1920–1921 ஆண்டுகளுக்கு இடையில், குறுகிய கால கிலன் சோவியத் சோசலிச குடியரசு, அதன் தலைநகரான இராசித்தில் நிறுவப்பட்டது. 1937 ஆம் ஆண்டு,  "சாலை வரி" வசூலிக்க வேண்டும், இரசிய அரசின் விருப்பத்தால் ஏற்பட்ட, ஒரு உள்ளூர் கிளர்ச்சி அடக்கப்பட்டது. 1974 ஆம் ஆண்டு, இராசித்து நகரின் முதல் பல்கலைக்கழகம் நிறுவப்பட்டது.

மேற்கோள்கள் 

ஈரானின் நகரங்கள்
ஆர்கனோ

ஆர்கனோ ( US : / ɔː ஆர் ɛ ɡ ə N oʊ,   ə - /, UK : / ˌ ɒr ɪ ɡ ɑː N oʊ / ; ஓரிகனம் வல்கரே ) என்பது புதினா குடும்பத்தில் (லாமியாசி) பூக்கும் தாவரமாகும் . இது மிதவெப்பமண்டலமான மேற்கு மற்றும் தென்மேற்கு யூரேசியா மற்றும் மத்திய தரைக்கடல் பிராந்தியத்திற்கு சொந்தமானது.

ஆர்கனோ ஒரு பல்லாண்டுத் தாவர வகையைச் சார்ந்தது. மேலும் இது மருத்துவ பயனுடைய மூலிகையாகும்.  இது  வரை வளர்கிறது. இதன் உயரமான, எதிர் இலைகள்  வரை நீண்டு இருக்கும். இதன்  மலர்கள் ஊதா,  வரை  நீளமானது. இது தாவரத்தின் நிமிர்ந்த கூர்முனைகளில் காணப்படுகிறது. இது சில நேரங்களில் காட்டு ஓரிகனம் மஜோரனா,என்றும், அதன் நெருங்கிய வகையான ஓ. மஜோரானா, இனிப்பு மார்ஜோரம் என்றும் அழைக்கப்படுகிறது .

சொற்பிறப்பு 
ஆர்கனோ என்ற சொல் பண்டைய கிரேக்கத்திலிருந்து பெறப்பட்டது   (Orīganon), அதில் இருந்து இசுபானிஷ் ஆர்கனோ, மற்றும் இலத்தீன் ஓரிகனம்.போன்றவை வந்தன.   இது,ஒரு கிரேக்க கலவைச் சொல்லைக் கொண்டுள்ளது. அதாவது,    என்பதற்கு  (Óros) "மலை"  மற்றும்   ( gános ) அதாவது "பிரகாசம்", இதனால், "மலையின் பிரகாசம்" என்ற பொருளில் வருகிறது.

விளக்கம் மற்றும் உயிரியல் 
ஆர்கனோ மூலிகை மர்ஜோரத்துடன் தொடர்புடையது, சில நேரங்களில் காட்டு மர்ஜோரம் என்று குறிப்பிடப்படுகிறது. ஆர்கனோவில் ஊதா நிற பூக்கள் மற்றும் மண்வெட்டி வடிவ, ஆலிவ்-பச்சை இலைகள் உள்ளன. இது பல்லாண்டு பயனளிக்கும் தாவர வகையைச் சார்ந்தது. இது குளிர்ந்த காலநிலையில் ஆண்டுதோறும் வளர்க்கப்படுகிறது, ஏனெனில் இது பெரும்பாலும் குளிர்காலத்தில் உயிர்வாழாது. ஆர்கனோ வசந்த காலத்தின் துவக்கத்தில் பயிரிடப்படுகிறது. தாவரங்கள்  இடைவெளியில் நடப்படுகிறது. மிகவும் வறண்ட மண்ணில், முழு வெப்பநிலயில் ஆர்கனோ 6.0 (லேசான அமிலத்தன்மை) மற்றும் 9.0 (வலுவாக கார) இடையே ஒரு pH வரம்பில் வளரும், விருப்பமான வரம்பு 6.0 முதல் 8.0 வரை இருக்கும். இது வெப்பமான, ஒப்பீட்டளவில் வறண்ட காலநிலையை விரும்புகிறது, ஆனால் மற்ற சூழல்களில் நன்றாக வளர்கிறது.

வகுப்பு 
ஆரிகனோவின் பல கிளையினங்களும் வகைகளும் மனிதர்களால் அவற்றின் தனித்துவமான சுவைகள் அல்லது பிற குணாதிசயங்களுக்காக பல நூற்றாண்டுகளாக உருவாக்கப்பட்டு பயன்படுத்தப்படுகின்றன. இதன் சுவைகள் காரமானது  முதல் மிகவும் இனிப்பானவையாக உள்ளது. ஓரிகனம் வல்கரே என தோட்டக் கடைகளில் விற்கப்படும் எளிய ஆர்கனோ ஒரு மிதமான சுவையுடையது. மற்றும் பெரிய அல்லது, குறைந்த அடர்த்தியான இலைகளைக் கொண்டிருக்கலாம், மேலும் சமையல் பயன்பாட்டிற்கு இது சிறந்ததாக கருதப்படுவதில்லை. இது, ஒரு சுவை குறைவான குறிப்பிடத்தக்க மற்றும் கடுமையானதாக இருப்பதால் சமையலுக்கு பயன்படுவதில்லை.  இது மற்ற அதிநவீன வகைகளை மகரந்தச் சேர்க்கை செய்யலாம், ஆனால் சந்ததியினர் தரத்தில் அரிதாகவே சிறந்ததாக உள்ளது.

இதன் தொடர்புடைய இனங்களான, ஓரிகனம் ஒனைட்ஸ் (கிரீஸ், துருக்கி) மற்றும் ஓ. சிரியாகம் (மேற்கு ஆசியா), இதே போன்ற சுவைகளைக் கொண்டுள்ளன. துருக்கியில் இருந்து மர்ஜோரம் ஒரு நெருங்கிய தொடர்புடைய தாவரமாகும், இது சுவையில் கணிசமாக வேறுபடுகிறது. ஏனெனில் அதன் அத்தியாவசிய எண்ணெயிலிருந்து பினோலிக் கலவைகள் இல்லை. சில வகைகள் ஆர்கனோ மற்றும் மர்ஜோராம் இடையே ஒரு சுவை இடைநிலையைக் காட்டுகின்றன.

குறிப்புகள்

மருத்துவத் தாவரங்கள்
மூலிகைகள்
ஐரோப்பியத் தாவரங்கள்
தாவரவியல் பெயருடையக் கட்டுரைகள்
பெட்டாலிங் மாவட்டம்

பெட்டாலிங் மாவட்டம் (Petaling District) மலேசியா, சிலாங்கூர் மாநிலத்தில் அமைந்துள்ள ஒரு மாவட்டம் ஆகும். பெட்டாலிங் மாவட்டம் 1974-ஆம் ஆண்டு பிப்ரவரி 1-இல் நிறுவப்பட்டது. அதே நாளில்தான் கோலாலம்பூர் மாநகரம் ஒரு கூட்டர்சு நிலப்பகுதியாக அறிவிக்கப்பட்டது.

இந்த மாவட்டம் மலேசியத் தலைநகரை ஒட்டியுள்ள கிள்ளான் பள்ளத்தாக்கின் நடுவில் அமைந்துள்ளது. இதனால் இந்த மாவட்டத்தில் மிகப்பெரிய ஒரு நகரமயமாக்கல் ஏற்பட்டுள்ளது. 1991-ஆம் ஆண்டு மக்கள் தொகை கணக்கெடுப்பின் படி 633,165 பேர் வசிப்பதாக பதிவு செய்யப்பட்டு உள்ளது.

பொது

2020-ஆம் ஆண்டின் அதிகாரப் பூர்வமான மக்கள் தொகை கணக்கெடுப்பின் படி 2,298,123 மக்கள் இங்கு வசிக்கின்றார்கள். இந்த மாவட்டம் சுமார் 484.32 கிமீ² பரப்பளவைக் கொண்டுள்ளது. ஏராளமான நகர துணைப் பிரிவுகள், பழைய துணை நிர்வாகங்கள் (முக்கிம்) உள்ளன. இவை அனைத்தும் டாமன்சாரா, சுபாங் மற்றும் பெட்டாலிங் போன்ற ஒரே பெயர்களைப் பகிர்ந்து கொள்கின்றன. நிர்வாக குழப்பத்தை அதிகம் சேர்க்கின்றன.

பெட்டாலிங் மாவட்டத்திற்கு ஐந்து வகையான துணைப் பிரிவுகள் உள்ளன. அவையாவன மறு ஒழுங்கமைக்கப்பட்ட நகராட்சி மன்றம், மாவட்ட மன்றத் துணைப்பிரிவுகள், தேர்தல் தொகுதிகள் மற்றும் துணைப்பிரிவுகள் ("முக்கிம்") என்பனவாகும்.

டெமசுகோ மற்றும் ஐ.கே.இ.ஏ ஆகிய விற்பனை நிலையங்கள்  உட்பட பல வணிக வளாகங்கள் டாமன்சாரா பகுதி போன்ற பல வளர்ந்து வரும் நகரங்களில் அமைந்துள்ளன. சுபாங் விமான நிலையம், பெட்டாலிங் மாவட்ட அலுவகம் என்பன சுபாங்கில் அமைந்துள்ளன.

மக்கள் தொகை புள்ளிவிவரங்கள் 2010

பின்வரும் பெட்டாலிங் மாவட்ட மக்கள் தொகை புள்ளிவிவரங்கள் மலேசியா 2010 மக்கள் தொகை கணக்கெடுப்பை அடிப்படையாகக் கொண்டது.:

நிர்வாகப் பிரிவுகள் 

பெட்டாலிங் மாவட்டம் 4 முக்கிம்களாகப் பிரிக்கப்பட்டுள்ளது. இருப்பினும், இந்த வரையறை வரலாற்று நிர்வாக நோக்கங்களுக்காக மட்டுமே ஆகும். இது நவீன விரைவான வளர்ச்சியையும் 1997-இல் மறுசீரமைப்பையும் பிரதிபலிக்காது. பெட்டாலிங் மாவட்டத்தின் 4 முக்கிம்கள்.

புக்கிட் ராஜா; சுங்கை பூலோ; டாமன்சாரா; பெட்டாலிங்

அரசு 

மாவட்டம் மிகவும் நகரமயமாகி உள்ளது. எனவே மாவட்டத்தில் பொது வசதிகளின்  நிர்வாகம் மற்றும் பராமரிப்பு என்பன மூன்று உள்ளூர் அரசாங்கங்களுக்குப் பிரித்து வழங்கப்பட்டுள்ளன.

ஷா ஆலாம் மாநகர மன்றம்

ஷா ஆலாம் மாநகர மன்றம் (Petaling Jaya City Council), ஷா ஆலாம் மாநகரத்தை நிர்வகிக்கிறது. இது கிள்ளான் மாவட்டத்தின் தென் பகுதியில் சில பகுதிகள், புக்கிட் ராஜா , செத்தியா ஆலாம், சுபாங் மற்றும் சுங்கை பூலோ ஆகிய பகுதிகளிலும் தன் அதிகார வரம்பைப் பயன்படுத்துகிறது.

பெட்டாலிங் ஜெயா மாநகர மன்றம்

பெட்டாலிங் ஜெயா மாநகராட்சி  (Petaling Jaya City Council), பெட்டாலிங் ஜெயா மாநகரத்தை நிர்வகிக்கிறது.

சுபாங் ஜெயா நகராட்சி மன்றம்

சுபாங் ஜெயா நகராட்சி மன்றம் மாவட்டத்தின் தென் பகுதிகளான சுபாங் ஜெயா, யு.இ.பி. சுபாங் ஜெயா (யு.எஸ்.ஜே.), புத்ரா ஹைட்ஸ், பத்து தீகா, பூச்சோங் பகுதிகள் மற்றும் ஸ்ரீ கெம்பாங்கான் போன்ற பகுதிகளுடன் அதன் அதிகார எல்லைக்குள் நிர்வகிக்கிறது.

கல்வி 

பெட்டாலிங் மாவட்டக் கல்வி அலுவலகத்தின் கீழ் தேசியக் கல்வி நடைபெறுகின்றது. 2005-ஆம் ஆண்டு நிலவரப்படி இந்த மாவட்டத்தில் உள்ள கல்வி நிலையங்கள்:

 99 மலாய்த் தொடக்கப் பள்ளிகள்
 16 சீனத் தொடக்கப் பள்ளிகள்
 16 தமிழ்த் தொடக்கப் பள்ளிகள்
 65 உயர்நிலைப் பள்ளிகள்
 35 அனைத்துலகப் பள்ளிகள் - தனியார் பள்ளிகள்
 1 தொழில்நுட்ப இடைநிலைப் பள்ளி
 1 சிறப்புக் கல்விப் பள்ளி

மேற்கோள்கள்

வெளி இணைப்புகள்
 

சிலாங்கூரின் மாவட்டங்கள்
தீ (பாடகி)

தீட்சிதா வெங்கடேசன் (26 சூன் 1998) என்பவர் தீ என்று அழைக்கப்படும் ஆஸ்திரேலிய நாட்டு தமிழ் பின்னணிப் பாடகி ஆவார். இவர் 2013 ஆம் ஆண்டு முதல் தமிழ்த் திரைப்படத்துறையில் பல பாடல்கள் பாடுகிறார். 2014ஆம் ஆண்டு வெளியான மெட்ராஸ் என்ற திரைப்படத்தில் 'நான் நீ' என்ற பாடலை பாடியதற்காக சிறந்த பின்னணிப் பாடகிக்கான பிலிம்பேர் விருது – தமிழ் மற்றும் விஜய் விருதுகள் சிறந்த பெண் பின்னணிப் பாடகி போன்ற விருதுகளுக்கு பரிந்துரை செய்யப்பட்டார்.

தொழில்
தீட்சிதா 1998 சூன் 27 இல் ஆத்திரேலியாவில் சிட்னி நகரில் இலங்கைத் தமிழ் குடும்பத்தில் பிறந்தார். யாழ்ப்பாணத்தைச் சேர்ந்த இவரது தாயார் மீனாட்சி ஐயர் சந்தோஷ் நாராயணனை மறுமணம் செய்து கொண்டார். இவருக்கு சுதீக்ஷன் என்ற மூத்த சகோதரர் உண்டு. இவர் தனது கல்வியின் இடைவேளையின் போது சந்தோஷ் நாராயணன் ஆல்பங்களான பீட்சா II: வில்லா (2013) மற்றும் குக்கூ (2014) ஆகிய திரைப்படங்களில் இரண்டு பாடல்களைப் பாடி தன்னை ஒரு பின்னணிப் பாடகியாக அறிமுகப்படுத்திக்கொண்டார்.

சிறிய இடைவேளைக்கு பிறகு 2014ஆம் ஆண்டு இயக்குநர் பா. ரஞ்சித் இயக்கிய மெட்ராஸ் என்ற திரைப்படத்தில் நான் நீ என்ற பாடலை பாடகி சக்திஸ்ரீ கோபாலன் உடன் இணைத்து பாடியுள்ளார். இந்த படத்திற்கு சந்தோஷ் நாராயணன் இசை அமைத்துள்ளார். இந்த பாடலுக்காக சிறந்த பாடகிக்கான பிலிம்பேர் விருது மற்றும் விஜய் விருதுகள் போன்ற விருதுகளுக்கு பரிந்துரை செய்யப்பட்டார்.

2016 இல் சுதா கொங்கரா இயக்கிய இறுதிச்சுற்று என்ற குத்துச் சண்டை விளையாட்டை மையமாக வைத்து எடுக்கப்பட்ட திரைப்படத்தில் என் சண்டைக்காரா மற்றும் உசுரு நாரம்பேலி போன்ற பாடல்கள் பாடியுள்ளார். 'என் சண்டைக்காரா' என்ற பாடலுக்காக தென்னிந்திய சர்வதேச திரைப்பட விருதுகள் என்ற விருதுக்கு பரிந்துரை செய்யப்பட்டார் என்பது குறிப்பிடத்தக்கது. அதை தொடர்ந்து சந்தோஷ் நாராயணன் இசையமைத்த திரைப்படங்களான இறைவி (2016), குரு (2017), மேயாத மான் (2017), காலா (2018), வட சென்னை (2018), போன்ற பல திரைப்படங்களில் பாடல்கள் பாடியுள்ளார்.

2017ஆம் ஆண்டில் இறுதிச்சுற்று என்ற திரைப்படத்தின் தெலுங்கு மொழி மறுதயாரிப்பான குரு என்ற திரைப்படத்திலும் இரண்டு பாடல்கள் பாடியுள்ளார். இதுவே இவரின் முதல் தெலுங்கு பாடலாகும். அதை தொடர்ந்து 2018 இல் நடித்த காலா என்ற திரைப்படத்தில் 'கண்ணம்மா கண்ணம்மா' என்ற பாடலை பாடியுள்ளார். இந்த பாடல் மிகவும் பிரபலாமானது. அதை தொடர்ந்து அதே ஆண்டில் இசையமைப்பாளர் யுவன் சங்கர் ராஜா இசையமைத்த மாரி 2 திரைப்படத்தில் 'ரவுடி பேபி' என்ற பாடலை நடிகர் தனுஷால் எழுதப்பட்டு மற்றும் அவருடன் இணைத்து பாடியுள்ளார். இந்த பாடல் சமூக வலைத்தளங்களில் மிகவும் பிரபலமானது மற்றும் யூடியூப்பில் அதிகஅளவு மக்களால் பார்க்கப்பட்ட பாடல்களில் இதுவும் ஒன்று. அதை தொடர்ந்து 2019 இல் மீண்டும் யுவன் சங்கர் ராஜா இசையில் அஜித் குமார் நடித்த நேர்கொண்ட பார்வை என்ற திரைப்படத்தில் 'வானில் இருள்' என்ற பாடலை பாடியுளளார். மற்றும் ஜி. வி. பிரகாஷ் குமார் இசையில் சூரரைப் போற்று என்ற படத்திலும் பாடல் ஒன்று பாடியுள்ளார்.

பாடல்கள்

மேற்கோள்கள்

வெளி இணைப்புகள் 

வாழும் நபர்கள்
1998 பிறப்புகள்
ஆஸ்திரேலிய பெண் பாடகிகள்
தமிழ்த் திரைப்படப் பின்னணிப் பாடகர்கள்
தெலுங்குத் திரைப்படப் பின்னணிப் பாடகர்கள்
ஆத்திரேலிய இலங்கைத் தமிழ் வம்சாவளி மக்கள்
தூங்காபி

தூங்காபி (Toongabbie) ஆஸ்திரேலியாவின் நியூ சவுத் வேல்ஸ் மாநிலத்தில் சிட்னியில் உள்ள ஒரு பழமையான புறநகர்ப் பகுதியாகும். இது சிட்னி நகரிலிருந்து 30 கிலோமீட்டர் மேற்காக அமைந்துள்ளது. பரந்த மேற்கு சிட்னி பிராந்தியத்தில் அமைந்துள்ள தூங்காபி, பரமட்டா, பிளாக்டவுண் மற்றும் கம்பர்லான்ட் உள்ளூர் அரசாங்க பகுதிகளுக்கிடையில் பிரிக்கப்பட்டுள்ளது. உள்ளூர் மக்களால் இது பெரும்பாலும்  "டூனி" மற்றும் "டூங்கா பே" என்று அழைக்கப்படுகிறது.

நிலவியல் 
தூங்காபி புறநகர் பகுதிக்கு வடக்காக வின்ஸ்டன் ஹில்லும் கிழக்காக பழைய தூங்காபியும் தென் கிழக்காக பெண்டில் ஹில்லும் தெற்காக கிர்ராவினும், தென் மேற்காக புரொஸ்பெக்ட்டும் மேற்காக செவன் ஹில்ஸும் அமைந்துள்ளன.

வரலாறு 
தூங்காபி என்ற பெயர் ஒரு தொல்குடியின சொல்லிலிருந்தே உருவாகியிருக்கிறது. இதற்கு நீருக்கு அருகே உள்ள இடம் அல்லது நீர் சந்திக்கும் இடம் என்று பொருள். ஆளுநர் ஆர்தர் பிலிப் உள்ளூர் பழங்குடி மக்களிடம் அவர்கள் அந்த இடத்தை எவ்வாறு அழைத்தார்கள் என்று கேட்டு ஜூன் 1792 இல் இந்த பெயரிடப்பட்டது. 

1788 ஆம் ஆண்டில் ஆஸ்திரேலியாவில் பிரித்தானிய குடியேற்றம் தொடங்கிய பின்னர் அமைக்கப்பட்ட மூன்றாவது பிரதான குடியேற்றமாக (சிட்னி மற்றும் பரமட்டாவுக்குப் பிறகு) தூங்காபி குறிப்பிடப்படுகிறது. ஆனாலும் தூங்காபியில் அமைக்கப்பட்ட முதல் குடியேற்றம் தற்போது பழைய தூங்காபி என்று அழைக்கப்படும் பகுதியிலேயே அமைந்திருக்கிறது.

போக்குவரத்து 

தூங்காபி தொடருந்து நிலையம் சிட்னி தொடருந்து வலையமைப்பின் வடக்கு கடற்கரை, வடக்கு மற்றும் மேற்கு தடத்தில் அமைந்துள்ளது. 1880 இல் திறக்கப்பட்ட இந்த நிலையம் 1955 இல் மின்மயமாக்கப்பட்டது.

தூங்காபி ரயில் நிலையத்திற்கு மேற்காக செவன் ஹில்ஸ் ரயில் நிலையமும் கிழக்காக பெண்டில் ஹில் ரயில் நிலையமும் அமைந்துள்ளன.

தூங்காபியினூடாக பிளாக்டவுன், பரமட்டா மற்றும் வெஸ்ட்மீட் ஆகிய இடங்களை இணைக்கும் பேரூந்து சேவைகளும் இயக்கப்படுகின்றன.

இதற்கு மேலதிகமாக டி-வே பேரூந்து சேவையும் தூங்காபியில் வழங்கப்படுகிறது.

புள்ளிவிவரங்கள் 
2016 ஆம் ஆண்டில் இடம்பெற்ற மக்கள் தொகை கணக்கெடுப்பின்படி தூங்காபியில் 14,337 பேர் வசித்து வந்தனர். அவர்களின் சராசரி வயது 35 ஆண்டுகளாக இருந்தது. இந்த மக்கள் தொகையில் 0-14 வயதுக்கிடைப்பட்ட குழந்தைகள் 20.4% ஆகவும் 65 வயதுக்கு மேற்பட்டவர்கள் 12.6% ஆகவும் இருந்தனர். இவர்களில் 47.6% மக்கள் ஆஸ்திரேலியாவில் பிறந்தவர்கள். இதற்கு அடுத்தாதாக இந்தியா 14.5%, இலங்கை 6.8%, சீனா (எஸ்ஏஆர் மற்றும் தைவானை தவிர்த்து) 3.1%, பிலிப்பைன்ஸ் 2.5% மற்றும் நியூசிலாந்து 1.7% ஆகிய நாடுகளில் பிறந்தவர்கள் தூங்காபியில் வசித்து வந்தனர். இந்த கணக்கெடுப்பின் படி பொதுவான மதங்களாக கத்தோலிக்க மதம் 24.0%, இந்து மதம் 22.0%, மதம் இல்லை 13.8%, ஆங்கிலிகன் 9.4% மற்றும் குறிப்பிடப்படவில்லை 6.9% ஆக இருந்தது.

கல்வி 
தூங்காபி புறநகர் பகுதியில் பல பாடசாலைகள் அமைந்துள்ளன. இவற்றில் தூங்காபி பொது பள்ளி, தூங்காபி கிறிஸ்தவ பள்ளி மற்றும் மெற்றெல்லா சாலை பொது பள்ளி என்பன குறிப்பிடத்தக்கவை.

மேற்கோள்கள்

சிட்னியின் புறநகர்கள்
Coordinates on Wikidata
நல்சிக் நகரம்

நல்சிக் என்பது(ஆங்கிலம்:Nalchik) உருசியாவின் கபர்தினோ-பல்கார் குடியரசின் தலைநகர் ஆகும். இந்த நகரம் காகசஸ் மலைகளின் அடிவாரத்திலிருந்து  உயரத்தில் அமைந்துள்ளது. வடமேற்கு பெஸ்லனிலிருந்து (  வடக்கு ஒசேத்திய-அலானியாவின் குடியரசு )  சுமார்   தூரத்தில் அமைந்துள்ளது. . இது131 சதுர கிலோமீட்டர்கள் பரப்பளவைக் கொண்டது. இதன் மக்கள் தொகை பல ஆண்டுகளாக ஏற்ற இறக்கமாக உள்ளது,  240,203  2010 மக்கள் தொகை கணக்கெடுப்பின்படி  240,203 பேரைக் கொண்டுள்ளது.

நல்சிக் 2003 இல் "ரஷ்யாவின் இரண்டாவது தூய்மையான நகரமாக" தேர்ந்தெடுக்கப்பட்டுள்ளது.

நிர்வாக மற்றும் நகராட்சி நிலை 
நிர்வாகப் பிரிவுகளின் கட்டமைப்பிற்குள், இது நான்கு கிராமப்புற வட்டாரங்களுடன் சேர்ந்து, நல்சிக்-நிர்வாகப் பிரிவின் குடியரசு முக்கியத்துவம் வாய்ந்த நகரமாக இணைக்கப்பட்டுள்ளது, இது மாவட்டங்களுக்கு சமமான அந்தஸ்துடன் உள்ளது. நகராட்சி பிரிவாக, நல்சிக்கின் குடியரசு முக்கியத்துவம் வாய்ந்த நகரம் நல்சிக் நகர்ப்புற பகுதிகள் என இணைக்கப்பட்டுள்ளது .

இனக்குழுக்கள் 
2006 ஆம் ஆண்டில் நகரத்தின் மக்கள்தொகை இனத்தின் பின்வரும் இனக்குழுக்களை உள்ளடக்கியது:     
[ மேற்கோள் தேவை ]
கபார்டியன்ஸ் (அடிகா) (42.3%),உருசியர்கள் (28.3%), பால்கர்ஸ்  (15.2%), மற்றும் பிற இனத்தவர்கள் (13.2%) கொண்டுள்ளது. 2002 மக்கள் தொகை கணக்கெடுப்பின்படி  கபார்டியன்ஸ் (47.3%) ரஷ்யர்கள் (31.8%) பால்கர்கள் (11.4%)  ஒசேஷியர்கள் (1.9%) மற்றும் உக்ரேனியர்கள் (1.0%) ஆகிய எண்ணிக்கையில் உள்ளனர்.

பொருளாதாரம் மற்றும் கல்வி 
நல்சிக் ஒரு  நீரூற்றியல் மற்றும் மலை காலநிலை சிகிச்சை தங்குமிடம் ஆகியவற்றைக் கொண்டுள்ளது. இதில் பல சுகாதார நிலையங்கள் உள்ளன . இது குடியரசின் தொழில்துறை மையமாகவும் செயல்படுகிறது. இரும்பு அல்லாத உலோகம், ஒளித் தொழில், கட்டுமானப் பொருட்கள் உற்பத்தி, இயந்திரக் கட்டிடம் போன்றத் தொழில்களைக் கொண்டுள்ளது..

நல்சிக் நகரம் கபார்டினோ-பால்கர் மாநில பல்கலைக்கழகம்  கபார்டினோ-பால்கர் வணிக நிறுவனக் கல்லூரி, வடக்கு காகசியன் மாநில கலை நிறுவனம், கபார்டினோ-பால்கர் மாநில விவசாய அகாதமி, ஆகிய கல்வி நிறுவனங்களைக் கொண்டுள்ளது.

காலநிலை 
நல்சிக் வெப்பமான கோடைகால ஈரப்பதமான கண்ட காலநிலையை ( கோப்பன் காலநிலை வகைப்பாடு ) கொண்டுள்ளது. வெப்பமான கோடைகாலங்கள் மற்றும் வறண்ட காலங்கள் இல்லை. சூடான பருவம் மே மாதத்தின் பிற்பகுதியிலிருந்து செப்டம்பர் நடுப்பகுதி வரையிலும் காணப்படும். டிசம்பர் முதல் மார்ச் வரை குளிர் காலம் நீடிக்கும். மழைப்பொழிவின் பெரும்பாலான வடிவங்கள் லேசான மழை மற்றும் இடியுடன் கூடிய மழையாக இருக்கும், அதே போல பனிக்காலங்களில் லேசான பனி மற்றும் மிதமான பனி ஏற்படும். காற்றின் வேகம் பொதுவாக ஆண்டு முழுவதும் மென்மையாக வீசும்.

விளையாட்டு 
பி.எஃப்.சி ஸ்பார்டக் நல்சிக் என்பது உருசிய பிரீமியர் லீக்கில் விளையாடும் நல்சிக் நகரைச் சேர்ந்த ஒரு கால்பந்து கூட்டமைப்பு சங்கம் ஆகும். 2008 உலக மகளிர் சதுரங்க போட்டி 2008 ஆகஸ்ட் மாதம் 28 முதல் செப்டம்பர் 18 வரை நல்சிக் நகரில் நடைபெற்றது

குறிப்பிடத்தக்க நபர்கள் 
1985 இல் பிறந்த காட்ஜிமுரத் அக்காயேவ் என்ற ஒலிம்பிக் பளுதூக்குபவர் இந்த நகரத்தைச் சேர்ந்தவர் ஆவார். 
1981 இல் பிறந்த டிமா பிலன் என்ற பாடகி, பெலிக்ஸ் ஃபிராங்க்ல், ஆஸ்திரிய மற்றும் சோவியத் கணிதவியலாளர், இயற்பியலாளர் மற்றும் காற்றியக்கவியல் அறிவியலாளர் (1905-1961) இந்த நகரத்தைச் சேர்ந்தவர் ஆவார், ஆண்ட்ரே கீம், சோவியத், பிரித்தானிய மற்றும் நெதர்லாந்து இயற்பியலாளர்; நோபல் பரிசு பெற்றவர் போன்ற குறிப்பிடத்தக்கவர்களைக் கொண்டுள்ளது.

குறிப்பு 

Coordinates on Wikidata
உருசியாவின் பிரதேசங்கள்
உருசிய நகரங்கள்
இயூக்கியோ மிசிமா

இயூக்கியோ மிசிமா   என்பவர்  ஒரு சப்பானிய எழுத்தாளர், கவிஞர், நாடக ஆசிரியர், நடிகர், விளம்பரங்களில் நடிப்பவர், திரைப்பட இயக்குநர், தேசியவாதி மற்றும் ததெனோகாய் என்ற அமைப்பின் நிறுவனர் ஆவார். மிசிமா 20 ஆம் நூற்றாண்டின் மிக முக்கியமான சப்பானிய எழுத்தாளர்களில் ஒருவராக கருதப்படுகிறார். 1968 ஆம் ஆண்டில் இலக்கியத்திற்கான நோபல் பரிசுக்கு அவர் பரிந்துரைக்கப்பட்டார், ஆனால் இந்த விருது அவரது சக நாட்டுக்காரரான இயசுனாரி கவாபட்டாவுக்கு சென்றது.

படைப்புகள் 
அவரது படைப்புகளில் கன்ஃபெஷன்ஸ் ஆஃப் எ மாஸ்க் மற்றும் தி டெம்பிள் ஆஃப் தி கோல்டன் பெவிலியன் மற்றும் சுயசரிதை கட்டுரையான சன் அண்ட் ஸ்டீல் ஆகியவை அடங்கும் . மிசிமாவின் படைப்புகள் அதன் ஆடம்பரமான சொற்களஞ்சியம் மற்றும் நலிந்த உருவகங்கள், பாரம்பரிய சப்பானிய மற்றும் நவீன மேற்கத்திய இலக்கிய பாணிகளின் இணைவு மற்றும் அழகு, சிற்றின்பம் மற்றும் இறப்பு ஆகியவற்றின் ஒற்றுமை குறித்த அதன் ஆவேசமான கூற்றுகளால் வகைப்படுத்தப்படுகின்றன.

அமைப்பு 
கருத்தியல் ரீதியாக ஒரு வலதுசாரி தேசியவாதியான மிசிமா, சப்பானிய பேரரசருக்கு அதிகாரத்தை மீட்டெடுக்கும் நோக்கத்திற்காக, நிராயுதபாணியான சிவில் போராளிகளான ததெனோகாய் ஒன்றை உருவாக்கினார். நவம்பர் 25, 1970 அன்று, மிசிமாவும் அவரது நான்கு போராளிகளும் மத்திய டோக்கியோவில் உள்ள ஒரு இராணுவத் தளத்திற்குள் நுழைந்து, தளபதியை பணயக்கைதியாகக் கொண்டு, சப்பானின் 1947 அரசியலமைப்பை ரத்து செய்ய சப்பான் தற்காப்புப் படைகளை ஊக்குவிக்க முயன்றனர். இது தோல்வியுற்றபோது, மிசிமா செப்புக்கு செய்து கொண்டார் .

செப்புக்கு (ஹராகிரி) என்பது சப்பானிய அரசவம்சத்தினரும் உயர்குடியினரும் தமது வயிற்றைக் கிழித்துக் கொண்டு தற்கொலை செய்கின்ற பாரம்பரியமான ஒரு வழக்கமாகும். ஹராகிரி என்றால் சப்பானிய மொழியில் வயிற்றைக் கிழித்தல் என்பதாகும்.

இளமைக் காலம் 
டோக்கியோவின் இயோத்சுயா மாவட்டத்தில் (இப்போது சின்ச்சுகுவின் ஒரு பகுதி) மிசிமா பிறந்தார். இவரது தந்தை அசுசா கிரோகா, அவர் ஒரு அரசாங்க அதிகாரி, மற்றும் அவரது தாயார் சிச்சு, கைசி அகாதாமியின் 5 வது அதிபரின் மகள் ஆவார்.

பள்ளிப்படிப்பு மற்றும் ஆரம்பகால படைப்புகள் 
ஆறாவது வயதில், மிஷிமா டோக்கியோவில் உள்ள பியர்ஸ் பள்ளியான உயரடுக்கு ககுசினில் சேர்ந்தார். பன்னிரண்டு வயதில், மிசிமா தனது முதல் கதைகளை எழுதத் தொடங்கினார். பல உன்னதமான சப்பானிய எழுத்தாளர்கள் மற்றும் ரேமண்ட் ராடிகுட், ஆஸ்கார் வைல்ட், ரெய்னர் மரியா ரில்கே மற்றும் பிற ஐரோப்பிய எழுத்தாளர்களின் படைப்புகளை மொழிபெயர்ப்பிலும் அசலிலும் அவர் ஆர்வத்துடன் வாசித்தார். அவர் ஜெர்மன், பிரஞ்சு மற்றும் ஆங்கிலம் பயின்றார். பள்ளியில் ஆறு ஆண்டுகள் கழித்து, அதன் இலக்கிய சமுதாயத்தின் ஆசிரியர் குழுவின் இளைய உறுப்பினரானார். மிசிமா சப்பானிய ஆசிரியர்களின் படைப்பிலும் மிகவும் ஆர்வமுடையவராக இருந்தார். .

நோபல் பரிசு 
மிஷிமா இலக்கியத்திற்கான நோபல் பரிசுக்கு மூன்று முறை பரிந்துரைக்கப்பட்டர். மற்றும் பல வெளிநாட்டு வெளியீட்டு நிறுவனக்களுக்கு மிகவும் பிடித்தவர். இருப்பினும், 1968 ஆம் ஆண்டில் அவரது ஆரம்ப வழிகாட்டியான கவாபாடா நோபல் பரிசை வென்றார், மேலும் எதிர்காலத்தில் மற்றொரு சப்பானிய எழுத்தாளருக்கு இது வழங்கப்படுவதற்கான வாய்ப்புகள் குறைவு என்பதை மிசிமா உணர்ந்து கொண்டார்.

நடிப்பு 
மிசிஷிமா ஒரு நடிகராகவும் இருந்தார், மேலும் இயசுசோ மசுமுராவின் 1960 ஆம் ஆண்டில் வெளியான அஃப்ரைட் டு டை திரைப்படத்தில் நடித்துள்ளர். .

குறிப்புகள் 

1970 இறப்புகள்
1925 பிறப்புகள்
Pages using deprecated image syntax
இதயதமனி அடைப்பு

இதய தமனி அடைப்பு

இதய தமனி அடைப்பு என்பது இரத்தத்தை எடுத்துச் செல்லும் இதய குழாய்களில் அடைப்பு ஏற்படுவதாகும். நாம் உண்ணும் உணவில் உள்ள கொழுப்புப் பொருட்கள் நாளடைவில் இரத்தக் குழாய்களில் படிந்து இரத்த ஓட்டத்தை தடை செய்கிறது. இதனால் இதயத்தின் இயக்கம் பாதிக்கப்பட்டு தமனிகளில் அடைப்பு, இதயம் செயலிழப்பு மற்றும் கரோனரி தமனி நோய் போன்ற இதய பிரச்சனைகள் உண்டாகின்றன.

அடைப்புகள்

இந்த இரத்த குழாய் அடைப்புகள் இதயத்தில் மட்டும் பாதிப்பதில்லை . பெருந்தமனி தடிப்பு, அல்லது தமனிகள் தடித்தல், அமைப்பில் உள்ள எந்த தமனிகளையும் தாக்கக்கூடும். இதனால் உடல் முழுவதும் வெவ்வேறு விதமான அறிகுறிகள் தோன்றுகின்றன.

அறிகுறிகள்

அடி முதுகில் வலி தோன்றுதல்

முதுகில் செல்லும் இரத்தக் குழாய்களில் தான் முதல் அறிகுறிகள் தோன்றுகின்றன. அங்கே அடைப்பு ஏற்பட்டு முதுகெலும்பு நரம்புகளை பலவீனப்படுத்துகிறது. பிறகு அடி முதுகில் வலி தென்படும். நாள்பட்ட முதுகுவலி உடையவர்கள் மருத்துவரை அணுகுவது நல்லது.

விறைப்புத்தன்மை குறைபாடு

தமனிகளில் அடைப்பு ஏற்படும் போது ஆண்களுக்கு விறைப்புத்தன்மை குறைபாடு ஏற்படுகிறது. இதனால் அவர்கள் பாலியல் பிரச்சனைகளை சந்திக்கின்றனர்.

பக்க வாதம்

மூளைக்கு செல்லும் தமனிகளில் கொழுப்பு படியும் போது இரத்த ஓட்டம் தடைபட்டு மூளை செல்கள் இறக்கின்றன. இதனால் பக்க வாதம் ஏற்பட வாய்ப்புள்ளது. 

இதய ஆரோக்கிய வழிகள் 

இதய ஆரோக்கியம் தொடர்பான உடற்பயிற்சிகளை செய்யுங்கள் 

புகைப்பிடித்தல் மற்றும் மதுப்பழக்கத்தை தவிருங்கள் 

ஆரோக்கியமான உணவுப் பழக்கத்தை பேணுங்கள் 

சரியான உடல் எடையை பேணுங்கள் 

அடிக்கடி மருத்துவரிடம் சென்று பரிசோதனை செய்யுங்கள். 

இதயக்குழலிய நோய்கள்
அழற்சி
ஒன்றிணைக்க வேண்டிய விலங்கியல் கட்டுரைகள்
பைஸ் அகமது பைஸ்

பைஸ்அகமது பைஸ்(Faiz Ahmad Faiz) ( ), (13 பிப்ரவரி 1911 - 20 நவம்பர் 1984)  என்பவர் பாகிஸ்தானின்  மார்க்சிய சிந்தனையாளர், கவிஞர் மற்றும் எழுத்தாளர் ஆவார். இவர்  உருது மொழியின் மிகவும் பிரபலமான எழுத்தாளர்களில் ஒருவராக  அறியப்படுகிறார்.

இவர்  இலக்கிய நோபல் பரிசுக்கு பரிந்துரைக்கப்பட்டார் மற்றும் லெனின் அமைதி பரிசை வென்றார். மேலும் பல விருதுகளை வென்றுள்ளார்.

பிரித்தானிய இந்தியாவின் பஞ்சாபில் இவர் 1921 ஆம் ஆண்டில் பிறந்தார். இவர் அங்குள்ள அரசு கல்லூரி மற்றும் ஓரியண்டல் கல்லூரியில் பயின்றார் . இவர்  பிரித்தானிய இந்திய ராணுவத்தில் பணியாற்றினார். அங்கு பணியாற்றிய காலங்களில் இவரின் பணியினைப் பாராட்டும் விதமாக  பிரித்தானிய பேரரசு பதக்க விருது பெற்றார் . பாக்கிஸ்தானின் சுதந்திரத்திற்குப் பிறகு இவர்  பாக்கிஸ்தான் டைம்ஸின் ஆசிரியராகவும், கம்யூனிஸ்ட் கட்சியின் முன்னணி உறுப்பினராகவும் இருந்தார்.  லியாகத் அலி கானின் நிர்வாகத்தை கவிழ்க்கவும், அதற்கு பதிலாக ஒரு இடதுசாரி அரசாங்கத்தை மாற்றவும் சதித்திட்டம் தீட்டியவர்களில் ஒருவராக இவர் கருதப்பட்டதால் இவர் 1951 ஆம் ஆண்டில் இவர் கைது செய்யப்பட்டார்.

நான்கு ஆண்டுகள் இவர் சிறையில் இருந்தார். விடுதலை ஆன பிறகு இவர்  முற்போக்கு எழுத்தாளர்கள் இயக்கத்தின் உறுப்பினர் ஆனார். அங்குள்ள உறுப்பினர்களில்  குறிப்பிடத்தக்க உறுப்பினராகக் கருதப்பட்டார்.

இவர்  1962 ஆம் ஆண்டில் சோவியத் யூனியனால் லெனின் அமைதி பரிசைப் பெற்றார். இவரது எழுத்துக்களில் பாகிஸ்தானின் இலக்கியம் மற்றும் கலைகளின் தாக்கம் அதிக இருந்தது. 1990 ஆம் ஆண்டில் பாகிஸ்தான் அரசு நாட்டின் மிக உயர்ந்த விருதான நிஷான்-இ-இம்தியாஸை இவருக்கு  வழங்கப்பட்டன.

தனிப்பட்ட வாழ்க்கை

ஆரம்ப கால வாழ்க்கை 
பைஸ்அஹ்மத் பைஸ் 1911 பிப்ரவரி 13 அன்று பிரித்தானிய இந்தியாவின் பஞ்சாபின் மாவட்டமான நரோவல், காலா காதரில் பிறந்தார். (தற்போது இந்தப் பகுதி  பைஸ் நகர் என அழைக்கப்படுகிறது.) இவர் ஒரு ஜாட் குடும்பத்தில் பிறந்தார்  இவர் இலக்கிய வட்டாரங்களில் நன்கு அறியப்பட்ட ஒரு கல்வி கற்ற சான்றோர்கள் நிறைந்த குடும்பத்தைச் சேர்ந்தவர் ஆவார்.  இவரின் வீட்டில் பெரும்பாலும் இவரின் மாகாணத்தில் கல்வி பற்றிய விழிப்புணர்வினை மேற்கொள்வதற்காக அந்தப் பகுதியில் உள்ள சான்றோர்கள் கூடி விவாதிப்பது வழக்கமாக இருந்துள்ளது  அவரது தந்தை சுல்தான் முஹம்மது கான்  பாரிஸ்டர்  பட்டம் பெற்றவர் ஆவார். இவரின் தந்தை  பிரித்தானிய அரசாங்கத்தில் பணியாற்றியுள்ளார். இம்பீரியல் ஆப்கானிஸ்தானின் அமீர் அப்துர் ரஹ்மானின் வாழ்க்கை வரலாற்றை எழுதி வெளியிட்டுள்ளார்.

கல்வி 
அவரது குடும்பம் பக்தியுள்ள முஸ்லிம்களாக இருந்தன. ஆனாலும் இவர் இஸ்லாத்தின் மதச்சார்பற்ற பாரம்பரியத்தில் வளர்க்கப்பட்டார். இவர் அரபு, பாரசீக, உருது மொழி மற்றும் குர்ஆனைக் கற்றுக்கொண்டார். மேலும் இவர் ஒரு பாகிஸ்தான் தேசியவாதியாகவும் இருந்தார், இவர் "உங்கள் இதயங்களை தூய்மைப்படுத்துங்கள் அப்போது தான் நீங்கள் நாட்டை காப்பாற்ற முடியும். என்று அடிக்கடி கூறியுள்ளார்.  இவரின் மகன் சிறந்த முஸ்லீம் கல்வியாளரான சர் சையத் அகமது கானினைப் பின்பற்ற வேண்டும் என நினைத்ததனால் இவரினை பள்ளியில் இருந்து விலகி ஸ்காட்ச் மிஷன் பள்ளியில் சேர்த்தனர்.

குறிப்புகள் 

லெனின் அமைதிப் பரிசு பெற்றவர்கள்
பாக்கித்தானியப் பொதுவுடமைவாதிகள்
1984 இறப்புகள்
1911 பிறப்புகள்
பஸ்லுர் ரகுமான் மாலிக்

பாஸ்லுர் ஏ. ஆர். ரகுமான் மாலிக் ( Fazlur Rahman Malik ()  ) (செப்டம்பர் 21, 1919 - ஜூலை 26, 1988), பொதுவாக  பஸ்லூர் ரகுமான் என்று அழைக்கப்படும் இவர் இன்றைய பாகிஸ்தானின் நவீனத்துவ அறிஞரும் இஸ்லாத்தின் தத்துவஞானியும் ஆவார். இஸ்லாத்தின் ஒரு முக்கிய தாராளவாத சீர்திருத்தவாதியாக இருந்ததன் மூலம் இவர் பரவலாக அறியப்பட்டார். மேலும் இவர் கல்வி சீர்திருத்தம் மற்றும் சுயாதீன பகுத்தறிவின் ( இஜ்திஹாத் ) மறுமலர்ச்சிக்காகத் தன்னை அர்ப்பணித்தார். இவரது படைப்புகள் பாகிஸ்தான், மலேசியா, இந்தோனேசியா மற்றும் துருக்கி போன்ற நாடுகளினை மையமாகக் கொண்டுள்ளது.

பிரிட்டன் மற்றும் கனடாவில் கற்பித்தல் பணிகளை மேற்கொண்ட பின்னர் இவர் 1963 ஆம் ஆண்டில் பாகிஸ்தானின் மத்திய இசுலாமிய  ஆராய்ச்சி நிறுவனத்தின் தலைவராக நியமிக்கப்பட்டார். இவரின் பல படைப்புகள் மற்ற இசுலாமிய  சீர்திருத்தவாதிகளால் பரவலாக பாராட்டப் பட்டிருந்தாலும் பழமைவாத அறிஞர்களால் வெளிப்படையாக  இவரின் படைப்புகள்  தாராளமயக் கொள்கையினை அடிப்படையாகக் கொண்டுள்ளதாக கடுமையாக விமர்சிக்கப்பட்டன. இது அவரின் அரசியல் எதிரியான அயூப் கானின் ஆதரவாளர்களால் இவர் அமெரிக்காவிற்கு நாடு கடத்தப்படுவதற்கு வழிவகுத்தது. இவர் 1968 ஆம் ஆண்டில் பாக்கிஸ்தானை விட்டு அமெரிக்காவுக்குச் சென்றார், அங்கு கலிபோர்னியா பல்கலைக்கழகம், லாஸ் ஏஞ்சல்ஸ் மற்றும் சிகாகோ பல்கலைக்கழகத்தில் கற்பித்தல் பணிகளை மேற்கொண்டார் .

சுயசரிதை 
ரகுமான் பிரித்தானிய இந்தியாவின் (தற்போது இந்தப் பகுதி பாகிஸ்தானில் உள்ளது. ) வடமேற்கு எல்லைப்புற மாகாணத்தின் (தற்போது இந்தப் பகுதி கைபர் பக்துன்க்வா ) ஹசாரா மாவட்டத்தில் பிறந்தார். இவரது தந்தை, மவுலானா ஷிஹாப் அல்-தின்  தேவபந்துவில் கல்வி பயின்றார்.இவரின் தந்தை தனது 10 ஆம் வயதில் முழு குரானையும் மனப்பாடம் செய்யும் திறன் கொண்டவராக இருந்தார்.

ரகுமான் பஞ்சாப் பல்கலைக்கழகத்தில் அரபு மொழியைப் பயின்றார், மேலும் ஆக்ஸ்போர்டு பல்கலைக்கழகத்தில் இப்னு சினா குறித்து ஒரு ஆய்வுக் கட்டுரை எழுதினார். பின்னர் அங்கு கற்பித்தல் பணிகளை மேற்கொண்டார். முதலில் டர்ஹாம் பல்கலைக்கழகத்தில் பாரசீகம் மற்றும் இசுலாமிய  தத்துவங்களைக் கற்பித்தார், பின்னர் மெக்கில் பல்கலைக்கழகத்தில் 1961 ஆம் ஆண்டு வரை இசுலாமியம் தொடர்பான கல்வியினை கற்பித்தார்.

அதே ஆண்டில் கராச்சியில் உள்ள மத்திய இசுலாமிய  ஆராய்ச்சி நிறுவனத்திற்கு தலைமை பொறுப்பினை வகிக்குமாரு  ஜனாதிபதி அயூப் கானிடம் இருந்து அழைப்பு வந்ததன் பேரில் இவர் பாகிஸ்தானுக்கு திரும்பினார். அவர் செப்டம்பர் 1968 இல் பதவியை ராஜினாமா செய்து அமெரிக்கா சென்றார். அமெரிக்கா சென்ற பிறகு அங்கி கற்பித்தல் பணியினை மேற்கொண்டார். மேலும் யு.சி.எல்.ஏ.யில் கவுரவ பேராசிரியராக ஒரு வருடம் கற்பித்தார். அவர் 1969 இல் சிகாகோ பல்கலைக்கழகத்தில் சில காலம் பேராசிரியராகப் பணியாற்றினார்.  ரகுமான் இசுலாமிய அரசியலின் சீர்திருத்தவாதியாகவும், வெளியுறவுத்துறையின் ஆலோசகராகவும் இருந்தார். ரகுமான் இல்லினாய்ஸின் சிகாகோவில் ஜூலை 26, 1988 அன்று சிகாகோ பல்கலைக்கழக மருத்துவ மையத்தில் இறந்தார்.  ரகுமான் இறந்ததிற்குப் பிறகு அவரது எழுத்துக்கள் இஸ்லாம் மற்றும் கிழக்கு பகுதியில் உள்ள அறிஞர்கள் மத்தியில் தொடர்ந்து பிரபலமாக உள்ளன. அவரது நினைவாக, சிகாகோ பல்கலைக் கழகத்தின் மத்திய கிழக்கு ஆய்வுகளுக்கான மையத்திற்கு இவரின் பெயர் வைக்கப்பட்டது..

சான்றுகள் 

பாக்கித்தானிய எழுத்தாளர்கள்
இசுலாமிய மெய்யியலாளர்கள்
1988 இறப்புகள்
1919 பிறப்புகள்
பிள்ளைமார்

பிள்ளை (Pillai) அல்லது பிள்ளைமார் (Pillaimar) என்ற சொல் தமிழ்நாடு, கேரளா மற்றும் இலங்கை ஆகிய பகுதிகளில் உள்ள சில சமூகங்களால் பயன்படுத்தப்படும் சாதி பட்டப் பெயராகும்.

தோற்றம் 
பிள்ளை என்ற சொல்லுக்கு தமிழ் மொழியில் "மைந்தன்"என்று பொருள். இத்தலைப்பானது ஒரு தனி பெயராகவோ அல்லது பெயருக்கு பின்னோட்டமாகவோ பயன்படுத்தப்படுகிறது.

பிள்ளை பட்டம் பயன்படுத்தும் தமிழக சாதிகள் 

 வெள்ளாளர்
 யாதவர்
 கருணீகர்
 சேனைத்தலைவர்
ஆகிய சமூகத்தினர் இப்பெயரை பயன்படுத்துகின்றனர்.

மேற்கோள்கள் 

தமிழரில் சாதிகள்
சாதிகள்